Алгач лидерлер жолукту.
Андан соң тышкы иштер министрлери кол коюшту.
Түркия менен Ливиянын ортосунда 2 меморандумга кол коюлду.
Кол коюлган меморандумдар аймактагы балансты өзгөрттү.
Бул макулдашуу меморандуму менен Түркия негизинен
эл аралык эрежелерге таянган укуктарын колдонду.
Келишим менен ыйгарым укук тармагыбызды
эң жогорку чекке жеткирдик.
Ал меморандумдардын биринчиси
" Деңиздеги юрисдикцияларды чектөө жөнүндө" болду.
Түркия бул меморандум менен Чыгыш Жер Ортолук деңиздеги жээк сууларынын
батыш чек арасын тактаган болду.
Аймакта Түркиясыз чечүүчү жол табылбай тургандыгын
дүйнөгө угузду.
Түркия жана ТКТРнын укуктарын тебелеген
Греция жана Рум Бөлүмүнө белги берилди.
Аймактын актерлорунан Италия,
иш-аракеттерин токтотту.
Ансыз деле иштеп кетүү ыктымалдуулугу болбогон EastMed долбоору
жана анын аркасындагы блоктун ойлогон оюн таш капты.
Акыркы иш-аракет катары
Ливия менен биргелешкен жаратылыш газ изделиши үчүн старт берилди.
"Эл аралык актерлор
бул аймактан Түркиянын бекитүүсү болбостон
жаратылыш газ өткөрүүчү багыт кура албайт.
Буга жол беришибиз мүмкүн эмес".
Экинчи меморандум үчүн кол коюу
"Коопсуздук жана аскердик кызматташтык" тууралуу болду.
Меморандум менен БУУ тарабынан таанылган
мыйзамдуу өкмөткө көрсөтүлгөн колдоо укуктук пайдубал менен чыңдалды.
Көрсөтүлгөн колдоо менен Триполи шаарынын борборуна чейин жакындаган
козголоңчу Хафтер күчтөрүнүн мизи майтарылды.
Учкучсуз учуучу аппараттар жана учкучсуз учуучу куралдуу аппараттардын да таасири менен
аянтта маанилүү жеңишке жетишилди.
Картада көрүнүштүн өзгөрүшү
Ливияда ички жана тышкы актерлордун Хафтерге
көрсөткөн колдоосунун азайышын камсыздады.
Хафтер жана колдоочулары жеңилгенинен улам
ок атпоо чакырыгын сала баштады.
Мыйзамдуу өкмөткө каршы топ,
өзүн колдогон Франция жана Бириккен Араб Эмирликтери сыяктуу
өлкөлөрдүн алдында аброюн жоготту.
Орусия Вагнер күчтөрү менен катар
Ливиядагы күчүн арттырыш үчүн
өлкөгө согуштук учак жөнөтүү чечимин чыгарды.
Бул кадам АКШнын көңүлүн бурду.
Америка жана Орусиянын учактары Чыгыш Жер Ортолук деңизде бетме-бет келди.
Процесстин жүрүшүндө НАТО да
Түркия менен окшош көз караштарды жарыялай баштады.
Бириккен Улуттар Уюму тарабынан таанылган Сарраж өкмөтү менен
Хафтер күчтөрүнүн бир масштабга коюлбай тургандыгын билдирди.
"Триполи өкмөтүнө колдоо көрсөтүүгө даярбыз" деген билдирүү айтылды.
Түркиянын маанилүү шериктеш болгонун кайталады.